'Plaaswerkers' met busse aangery | Nuus24
Kaapstad – Dit blyk dat party van die betogers wat in die Wes-Kaap amok maak, nie werklik stakende plaaswerkers is nie.‘n Leser het per telefoon aan Nuus24 verduidelik dat 'n plaaslike busvervoermaatskappy met busse stampvol “stakers” van dorp na dorp gery het, en passasiers in verskeie dorpe afgelaai het. Die ooggetuie het beweer dat baie van die mense wat hulle voordoen as plaaswerkers wat ontevrede met hul daglone is, nie plaaslike plaaswerkers is nie.Die inwoner van Robertson het gevra dat sy identiteit nie bekend gemaak word nie.Die man het gesê die situasie op die dorp is steeds gespanne.Die polisie het intussen bevestig dat 'n 28-jarige man in onluste in Wolseley in die Witzenberg-streek dood is.Vyf ander mense is in dieselfde insident beseer, het lt.kol. Andrè Traut in 'n verklaring gesê. Nadere besonderhede oor die omstandighede waaronder die man dood is, is nie tans beskikbaar nie.Volg Nuus24 op Twitter - Nuus24
Lees meer oor: robertson | de doorns | boland | stakings | plaaswerkers VOLGENDE OP NUUS24X